TISZAÚJVÁROS VÁROS

ÖNKORMÁNYZATA

KÉPVISELŐ-TESTÜLETÉNEK

**…/2024. (XI.29.), 24/2023. (XII.15.), 22/2022. (XI.25.), 19/2021. (XI.26.), 21/2020. (XI.26.), 14/2020. (VIII.28.), 17/2018. (X.25.), 19/2017. (VIII.31.), 24/2016. (XI.25.)**

**önkormányzati rendelettel módosított**

**38/2015. (XII.23.) önkormányzati rendelete**

**a temetőkről és a temetkezésről**

Tiszaújváros Város Önkormányzatának Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdésében, illetve a 42. §-ában, Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, valamint a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében, illetve 13. § (1) bekezdés 2. pontjában meghatározott feladatkörében eljárva a fogyasztók területileg illetékes érdekképviseleti szervei véleményének figyelembevételével, valamint a Tiszaújváros Város Önkormányzata Képviselő-testületének Szervezeti és Működési Szabályzatáról szóló 8/2018. (III.29.) önkormányzati rendelet 1. melléklet 3. pontjának 3.8. alpontjában biztosított véleményezési jogkörében eljáró Városüzemeltetési, Rendészeti és Városmarketing Bizottság véleményének kikérésével a következőket rendeli el:[[1]](#footnote-1)

# Általános rendelkezések

1. **§**

(1) A rendelet hatálya a Tiszaújváros Városi Köztemetőre (Sajószöged, hrsz: 971) és a Tiszaszederkényi Református Temetőre (Tiszaújváros, hrsz: 453/1) (továbbiakban együtt: köztemető), valamint ezek fenntartásával és a temetkezésekkel kapcsolatos tevékenységre és azok folytatóira terjed ki.[[2]](#footnote-2)

(2) A rendelet hatálya a díszsírhelyekre vonatkozó szabályozás tekintetében kiterjed a Római Katolikus Templom (Tiszaújváros, hrsz: 669/173) altemplomában lévő díszsírhelyekre.

1. **A köztemető fenntartása és üzemeltetése**
2. **§**

(1) A köztemető fenntartásáról az Önkormányzat a Tiszaújvárosi Városgazda Nonprofit Kft-vel (a továbbiakban: üzemeltető) kötött kegyeleti közszolgáltatási szerződés útján gondoskodik.

(2) A feladat ellátásához szükséges pénzügyi fedezetet a Képviselő-testület az önkormányzat éves költségvetésében biztosítja.

1. **§**

(1) Köztemető fenntartására irányuló tevékenységet csak az üzemeltető végezhet, amelynek során az önkormányzat megbízásából jár el, képviseli annak érdekeit.

(2) A köztemetőben elhelyezett sírok, síremlékek, tárgyak tekintetében őrzési, illetve kártérítési felelősség sem az önkormányzatot, sem az üzemeltetőt nem terheli.

(3) Az üzemeltetőt a köztemetőben vállalkozásszerűen munkát végzők – kivéve a temetőkről és a temetkezésről szóló törvény alapján temetkezési szolgáltatási tevékenységet végző temetkezési szolgáltatók − által fizetendő köztemető fenntartási hozzájárulási díj illeti meg. Ennek mértékét a 1. mellékletben foglaltak szerint kell megállapítani.

1. **A temetési helyek használati ideje és díja**
2. **§**

(1) A temetési hely felett – a díszsírhelyek kivételével − rendelkezési jogosultságot annak megváltásával lehet szerezni.

~~(2) A sírhelyek, gyermeksírhelyek, urnasírhelyek, urnafülkék használata a megváltástól számítva 25 évre szól. A használat idejét rátemetés esetén az utolsó koporsós rátemetés napjától, a kettes sírhely esetén az utolsó koporsós temetés napjától kell számítani.~~

**(2) A sírhelyek, gyermeksírhelyek használata a megváltástól számított 25 évre, urnasírhelyek, urnafülkék használata a megváltástól számítva 10 évre szól. A használat idejét rátemetés esetén az utolsó koporsós rátemetés napjától, a kettes sírhely esetén az utolsó koporsós temetés napjától kell számítani. Rátemetés esetén az urna a koporsós temetési hely használati idejét nem hosszabbítja meg.**

(3) A sírbolthely (kripta) használati ideje a kriptába történt utolsó temetés után 60 év elteltével jár le, ezt követően a köztemető tulajdonosa rendelkezik a kriptával.

~~(4) A temetési hely feletti rendelkezési jog a (2) és (3) bekezdésben foglalt temetési helyekre és időtartamra újraváltható.~~

~~(5) A részben vagy teljesen lezárt köztemetőben a használati idő rátemetés esetén sem hosszabbítható meg.~~

**(4) A temetési hely feletti rendelkezési jog a (2) és (3) bekezdésben foglalt temetési helyekre a használati idő lejárta után újraváltható. Ha az újraváltás időtartama a megváltási időnél rövidebb, akkor az újraváltás díja a megváltási díj időarányos része. Az újraváltás időtartama nem lehet kevesebb, mint:**

***a)* koporsós betemetés, illetve rátemetés esetén 10 év;**

***b)* sírbolt esetén 30 év;**

***c)* urnafülke és urnasírhely esetén 5 év;**

***d)* urnasírbolt esetén 10 év.**

**(5) A korábban előre váltott, de be nem temetett temetési helyek - amennyiben a rendelkezési jogosult a használati időt nem kívánja újraváltani - a használati idő lejárta után visszakerülnek a köztemetők üzemeltetőjének rendelkezésébe és azok újra értékesíthetők. A nyugvási idő elteltével - szabályszerű eljárás mellett - a lejárt és meg nem váltott temetési helyeket fel lehet számolni, és azokat újabb temetések céljára igénybe lehet venni.**

**(5a) A részben vagy teljesen lezárt köztemetőben a használati idő rátemetés esetén sem hosszabbítható meg.**

~~(6) A köztemetőben alkalmazott díjakat – a 9. §-ban foglalt szociális temetés kivételével − az 1. melléklet tartalmazza.~~

**(6) A köztemetőben alkalmazott díjakat az 1. melléklet tartalmazza.**

**4. A köztemető használatának rendje**

**5. §**

(1) Az üzemeltető a temető használati rendjének kialakítása során az alábbiak betartásával köteles eljárni:

a) A köztemető rendjét szabályozó hirdetményeket a köztemető bejáratánál, jól látható helyen ki kell függeszteni.

b) A köztemetőn belüli úthálózatot járható, gépjárművel történő közlekedésre is alkalmas állapotban kell tartani.

c) A köztemetőben keletkezett hulladékok gyűjtéséről hulladékgyűjtő hely kijelölésével kell gondoskodni. A hulladékot legalább kéthetente el kell szállítani.

(2) A köztemetőben a sírokra csak olyan, a sírok, síremlékek díszítésére szolgáló tárgyak (koszorúk, vázák, virágok, mécsesek, gyertyák) helyezhetők el, és olyan növények ültethetők el, amelyek nem haladják meg – és növények esetén várhatóan teljes kifejlettségük idején sem fogják meghaladni − a sírhely méreteit.

(3) A köztemetőben gyertyát vagy mécsest égetni csak saját felelősségre lehet. A tűzeset elkerülése érdekében a szükséges intézkedéseket annak kell megtennie, aki a gyertyát vagy mécsest meggyújtotta.

(4) Fát, cserjét a köztemető területén magánszemély nem ültethet. Ez alól kivételt képez a sírra vagy attól maximum 30 cm távolságra ültetett olyan örökzöld, amely teljes kifejlettségében nem magasabb 1 méternél és átmérője nem több 0,6 méternél. Ezen magasságot meghaladó, nem gondozott ültetvényeket az üzemeltető – eredménytelen felszólítást követően – eltávolíttathatja, és az eltávolítás költségeit a sír gondozására kötelezettel szemben megtéríttetheti.

(5) A köztemetőben csak

a) az üzemeltető engedélyével,

b) a hozzátartozók kegyeleti érzéseit tiszteletben tartva,

c) az elhunyt elbúcsúztatásának, eltemetésének akadályozása nélkül

lehet munkát végezni. A munka végeztével az eredeti állapotot vissza kell állítani.

(6) Tilos a köztemetőben

a) az erre a célra kijelölt hely kivételével temetkezési szolgáltatásra utaló reklám- és hirdetőtáblát az üzemeltető engedélye nélkül elhelyezni,

b) a sírokat, az azokon lévő tárgyakat, a síremlékeket, a növényzetet, a tájékoztató táblákat, az épületeket és egyéb tárgyakat beszennyezni,

c) a kegyeleti gyertya és mécses gyújtás kivételével égetési tevékenységet végezni, tüzet rakni,

d) padokat, ülőhelyeket az üzemeltető engedélye nélkül elhelyezni.

(7) A köztemetőbe állatot –a vakvezető kutya kivételével - bevinni tilos.

(8)[[3]](#footnote-3) A köztemetőben tilos gépjárművel közlekedni, kivéve

a) a súlyos mozgássérültet szállító gépjárművet,

b) a temetkezési, üzemeltetési tevékenységben részt vevő gépjárművet,

c) a munkavégzés céljából behajtó, behajtási engedéllyel rendelkező gépjárművet.

1. **A köztemetőben vállalkozásszerűen munkát végzőkre vonatkozó szabályok**
2. **§**

(1) Temetkezési szolgáltatástól eltérő egyéb vállalkozói tevékenység csak akkor végezhető a temetőben, ha a vállalkozó a munkavégzés tényét és időpontját az üzemeltetővel vagy az általa kijelölt szakszemélyzettel egyeztette, és arra engedélyt kapott.

(2) A temető területén temetkezési szolgáltatástól eltérő egyéb vállalkozói tevékenység nem végezhető vasárnap, illetve ünnepnapokon.

(3) A munkavégzés során keletkezett hulladék, törmelék elszállításáról a vállalkozónak kell gondoskodnia.

1. **A temetői munkák, valamint a temetkezési helyek kialakításának**

**szabályai**

**7. §**

(1) A köztemetőkben az üzemeltetőn kívül más, jogosultsággal rendelkező temetkezési vállalkozó csak a ravatalozó termet veheti igénybe a 1. mellékletben megjelölt díjszabás ellenében. A sírhelynyitással, visszahantolással kapcsolatos feladatok ellátására az üzemeltető által kijelölt szakszemélyzetnek és eszközeinek az igénybevétele − a 9. §-ban foglalt szociális temetés kivételével − kötelező.

(2) Amennyiben az elhunyt utolsó lakóhelye Tiszaújvárosban volt és temetése a köztemetőben történik, az elhunyt hűtéséről a köztemetőben lévő hűtőben kell gondoskodni.

(3) A köztemetőben lévő ravatalozó igénybevétele esetén kizárólag a ravatalozóban lévő, kegyeleti szertartáshoz szükséges eszközök, tárgyak használhatók.

(4) A temetési helyek méretei:

a) A sírhelyek (sírgödrök) méretei:

 Hossz Szélesség Mélység

aa) egyes sír 2,1 m 0,9 m legalább 2,0 m

ab) kettős sír 2,1 m 1,9 m legalább 2,0 m

ac) gyermek sír 1,3 m 0,6 m legalább 1,8 m

b) A sírok egymástól való legkisebb távolsága 0,6 m. A régi temetők esetében a feltételeket adottnak kell tekinteni.

c)Kolumbáriumban[[4]](#footnote-4)az urnák tárolása 40 x 30 x 45 cm-es belméretű, és szilárd lappal légmentesen lezárt urnafülkékben történik. Egy urnafülkében legfeljebb két urna helyezhető el.

d) Urna földbe temetése esetén az urnasírhely mérete 80 x 60 cm, mélysége legalább 1 m. Egy urnasírhelyben legfeljebb két urna helyezhető el.

(5) A sírgödröt kifalazni tilos.

(6) Urna koporsós temetési helyre rátemethető.

(7) A köztemetők parcellakiosztását a 3. melléklet tartalmazza.

1. **A díszsírhelyek kialakításának szabályai**
2. **§**

(1) A díszsírhelyek a köztemetőben, a díszsírhely parcellában, a Római Katolikus Templom altemplomában - az önkormányzat rendelkezésére álló sírhelyekből - az elhunyt személy kimagasló érdemeinek elismeréséül kijelölt egyes sírhelyek.

(2) A díszsírhely 2,5 x 1 méteres, 2,2 méterre mélyített, a későbbi rátemetést lehetővé tevő egyes sírhely.

(3)[[5]](#footnote-5) A köztemetőben az önkormányzat a mindenkori költségvetés végrehajtása érdekében hozott határozatban foglaltak szerint járul hozzá a díszsírhelyek síremlékeinek felállításához.

(4)[[6]](#footnote-6) A Római Katolikus Templom altemplomában a díszsírhelyek síremlékeit 76/60 cm méretű fehér márványlappal, a díszurnahelyek síremlékeit 30/30 méretű fehér márványlappal, a köztemetőben az urnatárolókat 40/30 cm méretű fekete márványlappal kell elkészíteni. A márványlapra rá kell vésni az elhunyt nevét, születésének és elhalálozásának évét és a “Tiszaújváros Önkormányzatának díszsírhelye”, vagy „Tiszaújváros Önkormányzatának díszurnahelye” feliratot.

(5) A díszsírhelyek fenntartásáról hozzátartozó hiányában, vagy ha a hozzátartozó azt nem képes ellátni, az üzemeltető gondoskodik.

1. **Szociális temetés**
2. **§[[7]](#footnote-7)**

**9. A szociális temetés ellátásának temetői rendje**

**10. §[[8]](#footnote-8)**

1. **A közösségi együttélés alapvető szabályait sértő magatartások**

**11.§**

Aki a rendelet 5. § (2), (3) és (5)-(8) bekezdéseiben, a 6. §-ban, a 7. § (1)-(3) és (5) bekezdéseiben, a 9. § (4)-(6) bekezdéseiben és a 10. § (1), (3), (4), (6) és (7) bekezdéseiben meghatározott előírásokat megszegi, a közösségi együttélés alapvető szabályait sértő magatartást tanúsít, és vele szemben ötvenezer forintig terjedő helyszíni bírság vagy természetes személy esetén kétszázezer forintig, jogi személy és jogi személyiséggel nem rendelkező szervezet esetén kétmillió forintig terjedő közigazgatási bírság szabható ki.

**11. Záró rendelkezések**

**12. §**

(1) Ez a rendelet – a (2) bekezdésben meghatározott kivétellel – 2016. január 1-jén lép hatályba.

(2)[[9]](#footnote-9)

(3)[[10]](#footnote-10)

(4) Hatályát veszti Tiszaújváros Város Önkormányzata Képviselő-testületének a temetőkről és a temetkezésről szóló 39/2013. (XII.21.) rendelete.

 Dr. Juhos Szabolcs Dr. Fülöp György

 jegyző polgármester

~~1. melléklet a 38/2015. (XII.23.) önkormányzati rendelethez [[11]](#footnote-11)[[12]](#footnote-12)~~

~~1. Köztemető sírhelymegváltási díjak:~~

~~1.1. egyes sírhely nettó 8.346 Ft + ÁFA = bruttó 10.600 Ft/25 év~~

~~1.2. kettes sírhely nettó 13.858 Ft + ÁFA = bruttó 17.600 Ft/25 év~~

~~1.3. urnasírhely nettó 6.929 Ft + ÁFA = bruttó 8.800 Ft/25 év~~

~~1.4. urnafülke (kolombárium) nettó 7.244 Ft + ÁFA = bruttó 9.200 Ft/25 év~~

~~1.5. gyermek sírhely nettó 3.622 Ft + ÁFA = bruttó 4.600 Ft/25 év~~

~~1.6. sírbolthely nettó 6.929 Ft/m2 + ÁFA = bruttó 8.800 Ft/m2/60 év~~

~~2. Köztemető fenntartási hozzájárulás: nettó 2.913 Ft + ÁFA = bruttó 3.700 Ft alkalmanként~~

~~3. Az elhunytak hűtési díja 1.890.-Ft/nap + ÁFA = bruttó 2.400 Ft/nap~~

~~3.1. Minden megkezdett nap teljes napnak számít.~~

~~4. A ravatalozó igénybevételére jogosultsággal rendelkező temetkezési szolgáltatók által fizetendő díj: nettó 18.898 Ft/szertartás + ÁFA = bruttó 24.000 Ft/szertartás~~

~~5. Sírhelynyitási és visszahantolási nettó díjak:~~

~~5.1. Felnőtt sírhely nettó 27.244 Ft/sírhely + ÁFA = bruttó 34.600 Ft/sírhely~~

~~5.2. Gyermek sírhely nettó 9.921 Ft/sírhely + ÁFA = bruttó 12.600 Ft/sírhely~~

~~5.3. Urnasírhely nettó 4.961 Ft/sírhely + ÁFA = bruttó 6.300 Ft/sírhely~~

~~6.Munkavégzés céljából az üzemeltető által kiadott gépjármű behajtási engedéllyel rendelkező járművek behajtási díja: nettó 1.260 Ft/nap + ÁFA = bruttó 1.600 Ft/nap.~~

**1. melléklet a 38/2015. (XII.23.) önkormányzati rendelethez[[13]](#footnote-13)**

**1. Köztemető sírhelymegváltási díjak:**

 **1.1. egyes sírhely nettó 14.173 Ft + ÁFA= bruttó 18.000 Ft 25 év**

 **1.2. kettes sírhely nettó 22.047 Ft + ÁFA= bruttó 28.000 Ft 25 év**

 **1.3. urnasírhely nettó 13.386 Ft + ÁFA= bruttó 17.000 Ft 10 év**

 **1.4. urnafülke (kolombárium)**

 **- műkőből készült: nettó 11.811 Ft + ÁFA= bruttó 15.000 Ft 10 év**

 **- gránitból készült: nettó 59.055 Ft + ÁFA= bruttó 75.000 Ft 10 év**

 **1.5. gyermek sírhely nettó 3.622 Ft + ÁFA= bruttó 4.600 Ft 25 év**

 **1.6. sírbolthely nettó 13.386 Ft/m2 + ÁFA= bruttó 17.000 Ft/m2 60 év**

**2. Köztemető fenntartási hozzájárulás: nettó 2.913 Ft + ÁFA= bruttó 3.700 Ft alkalmanként**

**3. Az elhunytak hűtési díja 2.756 Ft/nap + ÁFA = bruttó 3.500 Ft/nap**

 **3.1. Minden megkezdett nap teljes napnak számít.**

**4. A ravatalozó igénybevételére jogosultsággal rendelkező temetkezési szolgáltatók által fizetendő díj: nettó 21.260 Ft/szertartás + ÁFA= bruttó 27.000 Ft/szertartás**

**5. Sírhelynyitási és visszahantolási nettó díjak:**

 **5.1. Felnőtt sírhely nettó 29.921 Ft/sírhely + ÁFA= bruttó 38.000 Ft/sírhely**

 **5.2. Gyermek sírhely nettó 9.921 Ft/sírhely + ÁFA= bruttó 12.600 Ft/sírhely**

 **5.3. Urnasírhely nettó 6.299 Ft/sírhely + ÁFA= bruttó 8.000 Ft/sírhely**

**6. Munkavégzés céljából az üzemeltető által kiadott gépjármű behajtási engedéllyel rendelkező járművek behajtási díja: nettó 1.417 Ft/nap + ÁFA= bruttó 1.800 Ft/nap.**

***1. melléklet a 38/2015. (XII.23.) önkormányzati rendelethez[[14]](#footnote-14)***

***1. Köztemető sírhelymegváltási díjak:***

 ***1.1. egyes sírhely nettó 19.685 Ft + ÁFA= bruttó 25.000 Ft 25 év***

 ***1.2. kettes sírhely nettó 31.496 Ft + ÁFA= bruttó 40.000 Ft 25 év***

 ***1.3. urnasírhely nettó 18.110 Ft + ÁFA= bruttó 23.000 Ft 10 év***

 ***1.4. urnafülke (kolombárium)***

 ***- műkőből készült: nettó 15.748 Ft + ÁFA= bruttó 20.000 Ft 10 év***

 ***- gránitból készült: nettó 59.055 Ft + ÁFA= bruttó 75.000 Ft 10 év***

 ***1.5. gyermek sírhely nettó 3.622 Ft + ÁFA= bruttó 4.600 Ft 25 év***

 ***1.6. sírbolthely nettó 19.658 Ft/m2 + ÁFA= bruttó 25.000 Ft/m2 60 év***

***2. Köztemető fenntartási hozzájárulás: nettó 2.913 Ft + ÁFA= bruttó 3.700 Ft alkalmanként***

***3. Az elhunytak hűtési díja 3.937 Ft/nap + ÁFA = bruttó 5.000 Ft/nap***

 ***3.1. Minden megkezdett nap teljes napnak számít.***

***4. A ravatalozó igénybevételére jogosultsággal rendelkező temetkezési szolgáltatók által fizetendő díj: nettó 21.260 Ft/szertartás + ÁFA= bruttó 27.000 Ft/szertartás***

***5. Sírhelynyitási és visszahantolási nettó díjak:***

 ***5.1. Felnőtt sírhely nettó 31.496 Ft/sírhely + ÁFA= bruttó 40.000 Ft/sírhely***

 ***5.2. Gyermek sírhely nettó 9.921 Ft/sírhely + ÁFA= bruttó 12.600 Ft/sírhely***

 ***5.3. Urnasírhely nettó 7.874 Ft/sírhely + ÁFA= bruttó 10.000 Ft/sírhely***

***6. Munkavégzés céljából az üzemeltető által kiadott gépjármű behajtási engedéllyel rendelkező járművek behajtási díja: nettó 1.417 Ft/nap + ÁFA= bruttó 1.800 Ft/nap.***

2. melléklet a 38/2015. (XII.23.) önkormányzati rendelethez

A köztemető nyitvatartása

1. Április 1. és szeptember 30. között minden nap 800-2000-ig

2. Október 1. és március 31. között – a 3. pontban

foglalt időszak kivételével – minden nap 800-1800-ig

3. Október 15. és november 10. között szombaton és vasárnap,

valamint október 31-én, november 1-jén és 2-án 700-2100-ig

3. melléklet a 38/2015. (XII.23.) önkormányzati rendelethez[[15]](#footnote-15)

1.) Parcellakiosztás Tiszaújváros Városi Köztemetőben:

I. parcella: Kripták[[16]](#footnote-16)

II. parcella: Dupla sírhely

III. parcella: Díszsírhelyek

IV. parcella: Egyes sírhely

V. parcella Gyermeksírhelyek

VI. parcella Egyes sírhely

VII. parcella: Urnasírok

VIII. parcella: Urnás temetkezési fal

IX. „A, B” parcella: Egyes sírhely

X. parcella: Dupla sírhely

XI. parcella: Egyes sírhely

XI/A. parcella: Egyes sírhely

XII/1. parcella: Egyes sírhely

XII/2. parcella: Dupla sírhely

XIII. parcella: Egyes sírhely

XIII/A. parcella: Egyes sírhely

XIII/B. parcella: Urnasírhely

XIV. parcella: Egyes sírhely

XIV/A. parcella: Urnás temetkezési fal

XV/1. parcella: Dísz urnasírok

XV/2. parcella: Urnasírok

XVI. parcella: Urnasírok

XVII/A. parcella: Urnasírok

 2.) Parcellakiosztás Tiszaszederkényi Református Temetőben:

I. parcella: Régi sírkövek, fejfák emlékparkja

II. parcella: Sírbolthelyek

III. parcella: Vegyes parcella

IV. parcella: Urnasír

V. parcella: Gyereksír

VI. parcella: Egyes sír

VII. parcella: Kettős sír

VIII. parcella: Vegyes parcella

IX. parcella: Vegyes parcella

X. parcella: Díszurnasír

XI. parcella: Díszsírhely

XII. parcella: Kolumbárium (urnafülke)

XIII. parcella: Szociális parcella

1. Módosította: 22/2022. (XI.25.) rendelet 1. §-a. Hatályos: 2022.11.28-tól [↑](#footnote-ref-1)
2. Módosította: 19/2021. (XI.26.) rendelet 1. §-a. Hatályos: 2021. 12. 15-től [↑](#footnote-ref-2)
3. Módosította: 24/2016. (XI.25.) rendelet 1. §-a. Hatályos: 2016. 12.01-től [↑](#footnote-ref-3)
4. Módosította: 24/2016. (XI.25.) rendelet 3. §-a. Hatályos: 2016. 12.01-től [↑](#footnote-ref-4)
5. Módosította: 24/2016. (XI.25.) rendelet 2. §-a. Hatályos: 2016. 12.01-től [↑](#footnote-ref-5)
6. Módosította: 24/2016. (XI.25.) rendelet 2. §-a. Hatályos: 2016. 12.01-től [↑](#footnote-ref-6)
7. Hatályon kívül helyezte: 24/2023. (XII.15.) rendelet 1. § a) pontja. Hatálytalan: 2024.01.01-től [↑](#footnote-ref-7)
8. Hatályon kívül helyezte: 24/2023. (XII.15.) rendelet 1. § b) pontja. Hatálytalan: 2024.01.01-től [↑](#footnote-ref-8)
9. Hatályon kívül helyezte: 24/2023. (XII.15.) rendelet 1. § c) pontja. Hatálytalan: 2024.01.01-től [↑](#footnote-ref-9)
10. Hatályon kívül helyezte: 24/2023. (XII.15.) rendelet 1. § c) pontja. Hatálytalan: 2024.01.01-től [↑](#footnote-ref-10)
11. Módosította: 19/2017. (VIII.31.) rendelet 1. §-a. Hatályos: 2017.10.01-től [↑](#footnote-ref-11)
12. Módosította: 22/2022. (XI.24.) rendelet 2. §-a. Hatályos: 2023.01.01-től [↑](#footnote-ref-12)
13. Hatályba lép: 2025. január 1-jén. [↑](#footnote-ref-13)
14. Hatályba lép: 2026. január 1-jén. [↑](#footnote-ref-14)
15. Módosította: 14/2020. (VIII.28.) rendelet 1. §-a. Hatályos: 2020. 09.01-től [↑](#footnote-ref-15)
16. Módosította: 24/2016. (XI.25.) rendelet 3. §-a. Hatályos: 2016. 12.01-től [↑](#footnote-ref-16)